Bubber Miley
James Wesley ”Bubber” Miley (3. huhtikuuta 1903 – 20. toukokuuta 1932) oli yhdysvaltalainen trumpetisti ja kornetisti sekä säveltäjä. Hän oli eräs varhaisen jazzmusiikin merkittävimpiä sordiinoa käyttäneitä soittajia. Hän oli erikoisesti erikoistunut plunger-sordiinon käyttämiseen. Mileyn humalaisen ulvovaa wah-wah-soittotapaa kutsutaan nimellä ”jungle style” (suom. viidakkotyyli). Hänen omaperäinen soittotyylinsä oli pääasiallinen syy Duke Ellingtonin orkesterin varhaiseen menestykseen vuosina 1926–1928.
Billy Daniels
Billy Daniels (12. syyskuuta 1915 Jacksonville, Florida – 7. lokakuuta 1988 Los Angeles, Kalifornia) oli yhdysvaltalainen laulaja. Hän oli 1930-luvun alkupuolella laulavana tarjoilijana New Yorkissa, jolloin hänen asiakkaisiinsa kuulunut Erskine Hawkins kiinnitti huomiota hänen lahjoihinsa ja palkkasi hänet orkesterinsa vierailevaksi solistiksi. Vuosikymmenen lopulla Daniels esiintyi runsaasti radiossa ja teki ensimmäisen elokuvansa, "Sepia Cinderellan". Hänen myöhempiin elokuviinsa kuuluvat 1950-luvulla tehdyt musikaalit "When You're Smiling" ja "Sunny Side of the Street".